EA-18G Growler

Boeing EA-18G Growler merupakan sebuah pesawat terbitan daripada F/A-18F Super Hornet versi peperangan elektronik. Ia memiliki dua tempat duduk dan dioperasikan di atas kapal pengangkut pesawat. Pengeluaran pesawat ini telah bermula pada tahun 2007 dan dijangka akan mula diaturgerak ke armada kapal pengangkut pesawat Amerika Syarikat pada tahun 2009. Pesawat EA-18G akan menggantikan penggunaan pesawat EA-6B Prowler yang kini masih digunakan oleh Tentera Laut Amerika Syarikat. 

Sejarah operasi

Amerika Syarikat

Pesawat Growler pertama yang diterima bagi kegunaan armada secara rasminya diterima oleh VAQ-129 "Vikings" di NAS Whidbey Island, pada 3 Jun 2008. Pihak tentera laut merancang untuk membeli sekitar 85 buah pesawat untuk membentuk 11 skuadron setakat tahun 2008. EA-18G selesai menjalani penilaian operasi pada akhir bulan Julai 2009 dan ia dinilai sebagai berkesan dari segi operasi dan sesuai untuk kegunaan operasi.Fulghum, David A. "Classified Tests Show Growler Ready for Ops."Aviation Week, 6 August 2009. Fein, Geoff. "EA-18G Given High Marks In OPEVAL, Boeing Says" (log in required). Defense Daily, 4 August 2009.  Pada 5 Ogos 2009, EA-18G Growler daripada Skuadron Penyerang Elektronik 129 (VAQ-129) dan Skuadron Penyerang Elektronik 132 (VAQ-132) menyudahkan ujian pendaratan di atas kapal pengangkut pertama mereka di atas kapal .

Skuadron EA-18G pertama yang mendapat status aturgerak adalah VAQ-132 "Scorpions", yang mana mendapat status operasi pada Oktober 2009."VAQ-132 Becomes First Operational Growler Squadron Safe for Flight."  U.S. Navy, 8 October 2009. Aturgerak pertama operasi pesawat Growler diumumkan pada 17 Februari 2011."Boeing EA-18G Growlers Deployed by US Navy." Air-attack.com, 17 February 2011. Semasa dalam perkhidmatan, panggilan radio bagi EA-18 adalah "Grizzly". Nama gelaran "Growler" kedengaran seolah-olah nama EA-6B's "Prowler", maka "Grizzly" akan digunakan bagi mengelakkan kekeliruan."New ops nickname for EA-18G." Navytimes.com, 9 June 2009. Menjelang Mei 2011, 48 buah Growler telah diserahkan kepada Tentera Laut A.S.

Dengan penamatan khidmat penyesak jarak jauh EB-52H, Growler menjadi satu-satunya pesawat penyerak taktikal insani yang masih digunakan. Pengarah Staf Udara, Mej. Jen. David Scott menyatakan bahawa Tentera Udara A.S akan menyediakan pegawai peperangan elektronik untuk terbang di atas pesawat Growler milik Tentera Laut A.S, tanpa sebarang dana untuk membeli pesawat tambahan.Tirpak, John A. "Seeking Growler Backseat, No BUFF SOJ." Airforce-magazine.com, 20 October 2009. Retrieved: 15 July 2011. Anggota Tentera Udara A.S. daripada Skuadron Tempur Elektronik ke-390 yang berpangkalan di NAS Whidbey Island telah menyokong dan menerbangkan pesawat Growler.

EA-18G pertama kali digunakan dalam pertempuran semasa Operasi Odyssey Dawn, yang mana menguatkuasakan zon larangan terbang PBB di Libya pada tahun 2011.Ackerman, Spencer. "In combat debut, Navy jammer targets Libyan tanks." Condé Nast via Wired, 21 March 2011. Retrieved: 12 March 2013."Growlers in action only 48 hours after Libya notification." Sea Power Magazine (Navy League of the United States), 16 April 2012. Retrieved: 2 March 2013. Lima buah EA-18G telah diaturgerak daripada Iraq bagi menyokong operasi di Libya pada tahun 2011."Roughead: Ships Were Ready for Odyssey Dawn." American Forces Press Service (US Navy), 23 March 2011.

Australia
Pada tahun 2008, kerajaan Australia memohon kelulusan eksport daripada kerajaan A.S untuk membeli sehingga 6 buah pesawat EA-18G,Dodd, Mark. "RAAF likes the sound of the Growler." The Australian, 15 August 2008. Retrieved: 15 July 2011. yang mana merupakan sebahagian daripada pesanan untuk sejumlah 24 buah pesawat F/A-18F Super Hornet.Kelly, Emma. "Australia expands P-3 upgrade, plays down Growler reports." Flight International, 22 August 2008. Retrieved: 15 July 2011. Pada 27 Februari 2009, Menteri Pertahanan Joel Fitzgibbon mengumumkan bahawa 12 buah daripada 24 buah Super Hornet yang sedang dipesan akan dihard wired semasa menjalani proses pemasangan di kilang dengan ciri-ciri bersuaian untuk diubah menjadi pesawat EA-18G pada masa depan. Pendawaian tambahan ini melibatkan kos A$35 juta. Keputusan akhir berkenaan pengubahsuaian kepada EA-18G pada harga A$300 juta diumumkan pada bulan Mac 2012."Super Hornets Wired For Future Upgrade."  Australian Department of Defence, 27 February 2009.

Pada 23 Ogos 2012, kerajaan Australia mengumumkan bahawa 12 buah pesawat Super Hornet akan dilengkapi dengan keupayaan Growler dengan kos A$1.5 bilion; menjadikan Tentera Udara Diraja Australia satu-satunya tentera selain A.S yang menggunakan peralatan penyerak elektronik Growler. Pada 3 Mei 2013, kerajaan Australia mengumumkan ia akan membeli 12 buah pesawat baru Growler bagi menyokong armada Super Hornet.Taylor, Ellis. "Canberra commits to new Growlers, but remains coy on F-35s." Flight, 3 May 2013.

Australia menerima kumpulan pertama 12 buah Growler pada 29 Julai 2015, dengan penghantaran pesawat selebihnya dijangka pada tahun 2017. Uniknya, pesawat Growler Australia akan dipasang dengan pod bidikan ASQ-228 ATFLIR dan juga tambahan persenjataan udara ke udara iaitu peluru berpandu AIM-9X. Pesawat ini akan dioperasikan oleh Skuadron No. 6 Tentera Udara Diraja Australia.

 Lihat juga 

 Rujukan 

 Pautan luar 

 EA-18G Growler on Boeing.com
 EA-18G profile on GlobalSecurity.org
 EA-18G Program: The USA's Electronic Growler on DefenseIndustryDaily.com 
 "EA-18G “Growler”: New platform and capabilities set to un-level the SEAD playing field", Flight International, 8 July 2008.

Kategori:Pesawat beroperasi di atas kapal pengangkut
Kategori:Pesawat penyerang Amerika Syarikat 1990-1999
Kategori:Pesawat pejuang Amerika Syarikat 1990-1999